CELEX: 32017R1980
Language: sl
Date: 2017-10-31 00:00:00
Title: Uredba Komisije (EU) 2017/1980 z dne 31. oktobra 2017 o spremembi Priloge III k Uredbi (ES) št. 2074/2005 glede metode za odkrivanje paralitičnega toksina školjk (PSP) (Besedilo velja za EGP. )

1.11.2017   
            
            
               SL
            
            
               Uradni list Evropske unije
            
            
               L 285/8
            
         UREDBA KOMISIJE (EU) 2017/1980
   z dne 31. oktobra 2017
   o spremembi Priloge III k Uredbi (ES) št. 2074/2005 glede metode za odkrivanje paralitičnega toksina školjk (PSP)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) ter zlasti točke (4) člena 11 Uredbe,
   ob upoštevanju Uredbe Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (2), ter zlasti točke 13(a) člena 18 Uredbe,
   ob upoštevanju naslednjega:
   
               (1)
            
            
               Uredba (ES) št. 854/2004 določa posebne predpise za organizacijo uradnega nadzora proizvodov živalskega izvora, Uredba (ES) št. 853/2004 pa določa posebne zahteve glede higienskih pravil za živila živalskega izvora. Izvedbeni ukrepi za navedeni uredbi v zvezi s priznanimi preskusnimi metodami za morske biotoksine so določeni v Prilogi III k Uredbi Komisije (ES) št. 2074/2005 (3).
            
         
               (2)
            
            
               Točka 2 poglavja I Priloge III k Uredbi (ES) št. 2074/2005 določa, da je v primeru spornih rezultatov metode za odkrivanje paralitičnega toksina školjk (PSP) referenčna metoda biološka metoda.
            
         
               (3)
            
            
               Med 36. zasedanjem Odbora Codex Alimentarius o metodah analiziranja in vzorčenja (Budimpešta, Madžarska, 23.–27. februar 2015) (4) je bilo potrjeno, da se ohrani biološka preskusna metoda iz oddelka I-8.6.2 Codexa kot metoda tipa IV (5).
            
         
               (4)
            
            
               Vse metode iz Codexa, vključno z metodami tipa IV, se lahko uporabljajo samo za nadzor, preglede in predpise (Načela za vzpostavitev metod analiziranja (Principles for the establishment of methods of analysis)), če se pogodbenice strinjajo, pa tudi za reševanje sporov (Smernice za reševanje sporov o rezultatih analiz (preskusov) (Guidelines for Settling Disputes on Analytical (Test) Results) (CAC/GL 70-2009)), vendar ne kot referenčna metoda.
            
         
               (5)
            
            
               Glede na to, da se metoda tipa IV ne more uporabljati kot referenčna metoda, je pomembno, da se trenutna pravila Unije prilagodijo mednarodnim standardom.
            
         
               (6)
            
            
               Ob upoštevanju, da se t. i. Lawrenceova metoda, ki je bila objavljena kot Official Method 2005.06 (Paralytic Shellfish Poisoning Toxins in Shellfish) AOAC, trenutno uporablja za odkrivanje količine paralitičnega toksina školjk (PSP) v užitnih delih mehkužcev, je primerno to metodo uporabljati kot referenčno metodo za odkrivanje navedenega toksina.
            
         
               (7)
            
            
               Poglavje I Priloge III k Uredbi (ES) št. 2074/2005 bi bilo zato treba ustrezno spremeniti.
            
         
               (8)
            
            
               Da se državam članicam omogoči prilagoditev njihovih metod kemični metodi, se lahko biološka preskusna metoda do 31. decembra 2018 še vedno uporablja kot referenčna metoda.
            
         
               (9)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Poglavje I Priloge III k Uredbi (ES) št. 2074/2005 se nadomesti z naslednjim:
   
      „POGLAVJE I
      METODA ZA ODKRIVANJE PARALITIČNEGA TOKSINA ŠKOLJK (PSP)
      
               
                  1.
               
               
                  Količino paralitičnega toksina školjk (PSP) v užitnih delih mehkužcev (telesu v celoti ali vsakem užitnem delu posebej) je treba odkrivati v skladu z biološko preskusno metodo ali drugo mednarodno priznano metodo.
               
            
               
                  2.
               
               
                  Če so rezultati sporni, je referenčnega metoda t. i. Lawrenceova metoda, ki je bila objavljena kot Official Method 2005.06 (Paralytic Shellfish Poisoning Toxins in Shellfish) AOAC.“
               
            
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2019.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. oktobra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 139, 30.4.2004, str. 55.
   
      (2)  UL L 139, 30.4.2004, str. 206.
   
      (3)  Uredba Komisije (ES) št. 2074/2005 z dne 5. decembra 2005 o določitvi izvedbenih ukrepov za nekatere proizvode iz Uredbe (ES) št. 853/2004 in za organizacijo uradnega nadzora po uredbah (ES) št. 854/2004 in (ES) št. 882/2004, o odstopanju od Uredbe (ES) št. 852/2004 ter spremembi uredb (ES) št. 853/2004 in (ES) št. 854/2004 (UL L 338, 22.12.2005, str. 27).
   
      (4)  http://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-715-36%252FREP15_MASe.pdf.
   
      (5)  Odstavek 56 poročila.